I Bet You Look Good on the Dancefloor

I Bet You Look Good on the Dancefloor (בעברית: אני בטוח שאת נראית טוב על רחבת הריקודים) הוא שיר של להקת הרוק האנגלית ארקטיק מאנקיז. השיר הוא הסינגל הראשון של הארקטיק מאנקיז מאלבום הבכורה שלהם, "Whatever People Say I Am, That's What I'm Not"‏ (2006). הוא הגיע לאחר יציאתו למקום הראשון במצעד הסינגלים הבריטי ב-23 באוקטובר 2005, ונשאר אחד השירים הידועים ביותר של הלהקה. ארקטיק מאנקיז ביצעו את השיר בטקס הפתיחה של אולימפיאדת לונדון ב-2012. השיר דורג במקום השביעי ברשימת 500 השירים הגדולים של כל הזמנים של NME. הווידאו קליפ הוא הקלטה חיה של הלהקה מנגנת את השיר באולפן, כשכמות קטנה של אנשים צופה בביצוע. אלכס טרנר, סולן הלהקה, מציג את הלהקה ואת השיר ומבקש מהצופים לא "להאמין להתלהבות" (believe the hype) מהשיר. הסרטון צולם באמצעות שלוש מצלמות טלוויזיה בעלות שלוש שפופרות צבע מסוג איקגאמי (Ikegami) משנות השמונים כדי להעניק לצילום גוון מיושן. הלהקה האמריקאית הסטרוקס עשתה בעבר שימוש בטכניקה דומה בקליפ לשיר "Last Nite"; ארקטיק מאנקיז ידועים כאוהדים של הסטרוקס. ב-23 בפברואר 2006 זכתה הרצועה בפרס "הרצועה הטובה ביותר" בטקס פרסי ה-NME לשנת 2006 - אחד משלושה פרסים שבהם זכתה ארקטיק מאנקיז. אחד מהבי-סיידז של השיר, "Chun-Li's Spinning Bird Kick", היה מועמד לפרס "הופעת הרוק האינסטרומנטלית הטובה ביותר" בטקס פרסי גראמי ה-49 בשנת 2007. במאי 2007 דירג מגזין המוזיקה NME את השיר במקום העשירי ברשימת "50 המנוני האינדי הגדולים ביותר". באוקטובר 2011 הציג את השיר במקום ה-11 ברשימת "150 השירים הטובים ביותר של 15 השנים האחרונות". לאחר מכן בחר העיתון בסינגל לשיר השביעי ברשימת "500 השירים הגדולים של כל הזמנים". מילות השירים נכתבו על ידי אלכס טרנר, המוזיקה לשירים הולחנה על ידי ארקטיק מאנקיז. גרסת כיסוי לשיר הוקלטה בתור הבי-סייד לשיר "Red Dress" של Sugababes. גרסה נוספת הוציאה להקת הרוק האוסטרלית הוויינס בגרסה היפנית של האלבום "Future Primitive", שיצא ביוני 2011, וקאבר נוסף הוציאה בתור סינגל הלהקה בייבי צ'ארלס ב-2009. טום ג'ונס וג'ו פרי מאירוסמית' ביצעו גרסה משלהם לשיר בהופעה "Concert for Diana" לזכרה של הנסיכה דיאנה באצטדיון ומבלי ב-1 ביולי 2007. בפברואר 2008 התייחס אלן ויילדר, חבר לשעבר בלהקת דפש מוד, לשיר במכתב לאתר "Side-Line". בדבריו כתב ויילדר כי השיר מציג "הפגזה של הרעש הכי לא-עדין וחד-ממדי". מידע על הסינגל "I Bet You Look Good on the Dancefloor" באתר מיוזיק בריינז מידע על היצירה "I Bet You Look Good on the Dancefloor" באתר Discogs סרטון השיר "I Bet You Look Good on the Dancefloor" באתר יוטיוב Reilly, Jill (27 ביולי 2012). "They look good on the dance floor: Arctic Monkeys set stadium alight, display spectacular fireworks". Daily Mail. נבדק ב-27 ביולי 2012. {{cite news}}: (עזרה) NME.COM. "The 500 Greatest Songs Of All Time: 100-1 | NME.COM". NME.COM (באנגלית בריטית). נבדק ב-2016-03-10. "I Bet You Look Good on thefloor (official video)". YouTube. נבדק ב-15 ביולי 2017. {{cite web}}: (עזרה) "Portfolio A few samples of work undertaken by Golden Age Television Recreations". נבדק ב-10 בפברואר 2016. {{cite web}}: (עזרה) "Arctic Monkeys make history at ShockWaves NME Awards". NME. 23 בפברואר 2006. נבדק ב-2006-02-25. {{cite news}}: (עזרה) "The Greatest Indie Anthem Ever revealed". NME. "150 Best Tracks Of The Past 15 Years". NME. נבדק ב-2012-01-11. "Baby Charles". Discogs. Ray Padgett, Song of the Day: Tom Jones w/ Joe Perry, “I Bet You Look Good on the Dancefloor” (Arctic Monkeys cover), Cover Me, ‏2010-08-25 (באנגלית) Anónimo, Music For The Masses? I Think Not! by Alan Wilder (Recoil ex Depeche Mode) - Side-line Magazine, Music For The Masses? I Think Not! by Alan Wilder (Recoil ex Depeche Mode) - Side-line Magazine | .